Вписване на заявена промяна в обстоятелствата при промяна на лице извършващо дейност за категоризирани места за настаняване и заведения за хранене и развлечения

**Главна дирекция "Туристическа политика", отдел "Регулиране на туристическите дейности"**

**Лица за контакт**: Даниела Ненкова, Гергана Миткова, Марина Недялкова

**Телефон**: 02/9046 871, 02/9046 872, 02 / 9046 873, 02/9046 875, 02/9046 877, 02/9046 874

**Адрес**: гр. София, ул. "Съборна" №1  
**Работно време**: За получаване на удостоверения - всеки работен ден от 9:00 до 17:00 ч.

Правно основание

Закон за туризма;

Наредба за организацията на единната система за туристическа информация;

Наредба за изискванията към местата за настаняване и заведенията за хранене и развлечения и за реда за определяне на категория, отказ, понижаване, спиране на действието и прекратяване на категорията;

Процедура

Лицата, за които е настъпила промяна в обстоятелствата, вписани в Националния туристически регистъра, са длъжни да заявят писмено в Министерството на туризма промяната в едномесечен срок от настъпването й. А. При промяна на лицето, извършващо дейност в обекта, новото лице подава следните документи:

1. Заявление за промяна в обстоятелствата, вписани в Националния туристически регистър;

2. Копие от договор за наем или от друг договор, от който е видно, че са налице условия лицето да извършва съответната туристическа дейност в обекта - при промяна на наемателя или на лицето, извършващо дейност в обекта;

3. Справка за професионалната и езиковата квалификация на персонала в обекта - по образец съгласно Приложение № 7 или 8 (от Наредбата);

4. копия от документите, удостоверяващи професионалната и езиковата квалификация на управителя на обекта;

5. Документ за платена такса за вписване на настъпили промени в обстоятелствата съгласно Тарифата за таксите, които се събират по Закона за туризма.

Определената категория на туристическия обект се запазва и се издава ново удостоверение.

Таксата за отразяване на настъпила промяна в обстоятелствата, вписани в Националния туристически регистър, включва издаване на удостоверение, отразяващо променените обстоятелства.

За вписване на настъпили промени в обстоятелства относно категоризираните туристически обекти – **150 лв.**;

**Таксата се превежда по банковата сметка на:**

**Министерство на туризма**

БЮДЖЕТНА СМЕТКА:

Идентификатор: IBAN – BG71 BNBG 9661 3000 1171 01

BIC кода на БНБ за плащания в лева е BNBGBGSD

Новото удостоверение, отразяващо настъпилите промени, се предоставя на лицето само при връщане на първоначално издаденото. В случай че първоначално издаденото удостоверение е изгубено или унищожено, лицето прилага писмена декларация за обстоятелствата, при които то е изгубено или унищожено.